sa maulap at masungit na langit, ay wala ni isa mang bituin. nang sina gerardo ay mapalaot na sa gayong kadiliman, ang demonyo ay nagtumulin ng lakad. si gerardo naman ay nagliksi din. sabihin na, pare, kung kayo'sino; ang patawang wika ng binata sa kanyang kasama. ang pagkapipi ng demonyo ay patuloy pa rin. walang itinugon kay gerardo kundi mga di mawatasang bulong; at lalong binilisan ang hakbang. saan sila patungo? ito marahil ang ibig na maalaman ng bumabasa. dapat munang unawain na ang bahay nina pepe na kanilang pinanggalingan ay nagiisang nakatayo sa labas ng bayan ng libis, sa tabi ng isang mahabang daan na patungo sa maynila. mula sa bahay na iyon, ang isang maglalakbay sa maynila ay kailangang lumakad ng mga isang oras bago dumating sa kapwa bahay. ang daang ito na patungo sa maynila, ay siyang tinatalaktak nina gerardo. kalahating oras na silang naglalakad nguni'di pa tumitigil.